Gesinsmoord: Vrou vra glo vir hofbevelPaul saam met sy stiefseun Kobus, sy eksvrou Linda en hul dogters Chané en Mischka. Foto: Facebook “Sy is steeds in die hospitaal. Gister (Vrydag) was sy in ŉ stabiele toestand,” het lt.kol. Lungelo Dlamini, woordvoerder van die polisie, gesê. Die Saturday Star berig dat die egpaar verlede maand hulle egskeiding afgehandel het. Volgens die berig wou Linda glo ŉ hofbevel kry teen Paul nadat hy haar glo gedreig het. Paul het Linda en die egpaar se twee kinders, Chane (18) en Mischke (14), Donderdag op die hoek van Hennie Albertsweg en Alicestraat in Brackenhurst in Alberton ingewag. Nothnagel het glo agter ŉ boom weggekruip en te voorskyn gekom toe hy hulle motor gewaar het. Hy het glo verskeie skote na die motor afgevuur met ŉ 9mm-pistool. Nothnagel het glo toe na sy motor geloop en selfmoord gepleeg. Chane en Mischke is onderweg na die hospitaal oorlede. Linda het die aanval oorleef en word in ŉ plaaslike hospitaal behandel. Dlamini sê die motief vir die aanval is moontlik huishoudelike probleme. Die polisie ondersoek sake van moord, poging tot moord en ŉ geregtelike doodsondersoek.